ddrg/super_eurlex huggingface dataset:
Virallinen lehti nro C 174 , 08/06/1998 s. 0026



KIRJALLINEN KYSYMYS E-3231/97 komissiolle esittäjä(t): Konstantinos Hatzidakis (PPE) (20. lokakuuta 1997) Aihe: Kreikan ympäristöministeriön teettämiin ja Euroopan unionin rahoittamiin hankkeisiin liittyvät epäsäännöllisyydet Saamieni tietojen mukaan Kreikan kulttuuriministeriö on Ateenan arkeologisten alueiden yhdistämistä koskevien ja yhteisön varoin rahoitettavien kuuden tutkimuksen teettämisen yhteydessä rikkonut useita direktiivin 92/50/ETY ((EYVL L 209, 24.7.1992, s. 1. )) säännöksiä sekä muita yhteisön oikeuden määräyksiä, kuten perustamissopimuksen 85 artiklaa kilpailusta. Saamieni tietojeni pohjalta esimerkkeinä voidaan mainita hakijoiden epätasa-arvoinen kohtelu ja se, että tutkimuksen viime kädessä tehtäväkseen saaneet toimistot jättivät hakemuksensa myöhässä, sekä muut tavanomaisesta menettelystä poikenneet epäsäännöllisyydet ja epätavallisuudet, joita Kreikan kulttuuriministeriö ei ole ottanut huomioon. Kreikan insinööriliitto on jo kannellut asiasta, ja yksi osapuolista on valittanut Euroopan komissiolle. Komissiota pyydetään edellä esitetyn valossa ilmoittamaan, onko se tietoinen tilanteesta, sekä mihin varotoimiin se aikoo ryhtyä, jotta varmistetaan, että Kreikan viranomaiset noudattavat yhteisön lainsäädäntöä ja käyttävät yhteisön varoja avoimella ja asianmukaisella tavalla. Komission jäsenen Mario Montin komission puolesta antama vastaus (7. tammikuuta 1998) Kreikan kulttuuriministeriö julkaisi kaksi tarjouspyyntöä kesäkuussa 1995 ja maaliskuussa 1996. Kyse oli tarjouskilpailusta, joka liittyi Ateenan arkeologisten alueiden yhdistämistä koskeviin kuuteen tutkimukseen. Tulokset ilmoitettiin kaikkien tutkimusten osalta samanaikaisesti heinäkuussa 1996. Yksi tarjouskilpailussa hylätty hakija valitti asiasta tammikuussa 1997 komissiolle sillä perusteella, että tässä kilpailussa oli rikottu julkisia palveluhankintoja koskevien sopimusten tekomenettelyjen yhteensovittamisesta annettua direktiiviä 92/50/ETY. Valituksen tekijän mukaan hankintaviranomainen ei ollut noudattanut direktiivin 92/50/ETY 3 artiklan 2 kohdassa säädettyä periaatetta kohdella kaikkia palvelujen suorittajia tasapuolisesti. Hankintaviranomainen oli nimittäin hylännyt tietyt tarjoukset, mukaan lukien valituksen tekijän tarjouksen, koska niissä ei noudatettu hallinnollisia muotoseikkoja, mutta oli samalla hyväksynyt muita tarjouksia, joissa oli myös puutteita muotoseikkojen osalta. Valituksen tekijän esittämien seikkojen perusteella ei voida todeta, onko direktiivin 92/50/ETY säännöksiä rikottu. Tässä on kyse puhtaasti menettelytapaan liittyvistä seikoista - siitä, että tarjoukset ovat sisäisten hallinnollisten vaatimusten mukaisia, -joita sovellettiin kaikkiin hakijoihin. Valituksen tekijä ei tuo esiin mitään seikkoja, jotka osoittaisivat, että tiettyjä tutkimustoimistoja olisi syrjitty esimerkiksi siten, että hankintaviranomainen olisi hyväksynyt puutteellisia tarjouksia, mikä olisi johtanut muiden hakijoiden syrjäyttämiseen. Mikäli voitaisiin osoittaa näin tapahtuneen, voitaisiin epäillä rikotun direktiiviä 92/50/ETY ja syrjimättömyysperiaatetta.
Virallinen lehti nro C 174 , 08/06/1998 s. 0101



KIRJALLINEN KYSYMYS E-3694/97 komissiolle esittäjä(t): Kirsi Piha (PPE) (19. marraskuuta 1997) Aihe: Phare-varojen käyttö Sloveniassa Euroopan unioni avustaa Keski- ja Itä-Euroopan maita Phare-ohjelmallaan. Tästä on ollut kaiketi paljon apua jäsenyyttä hakevien maiden kehitykselle. Pyydänkin komissiolta selvitystä vuodeksi 1997 myönnettyjen Phare-varojen käytöstä Sloveniassa. Komission jäsenen Hans Van den Broekin komission puolesta antama vastaus (19. joulukuuta 1997) Phare-varojen käyttöä Sloveniassa vuonna 1997 koskien komissio ilmoittaa arvoisalle parlamentin jäsenelle seuraavaa: Slovenian hallitus hyväksyi 17. heinäkuuta 1997 kansallisten Phare-ohjelmien perusteella ehdotetun maakohtaisen toimintaohjelman vuodelle 1997 (17,75 miljoonaa ecua), joka esitettiin Phare-ohjelman hallintokomitealle 2. lokakuuta 1997. Taulukossa esitetään ehdotettu varojen kokonaisjaottelu vuoden 1997 maakohtaista toimintaohjelmaa varten: >TABLE> Talousarviosta aiotaan osoittaa lisäksi 1,25 miljoonan ecun määräraha Tempus-ohjelmaa varten. Raja-alueyhteistyöohjelmissa (CBC) on osoitettu 6 miljoonaa ecua Italian ja Itävallan kanssa vuonna 1997 tehtävää yhteistyötä varten. Varat jakautuvat seuraavasti: >TABLE> Phare-ohjelman talousarviosta on osoitettu Slovenialle yhteensä 25 miljoonaa ecua vuonna 1997.
Virallinen lehti nro C 174 , 08/06/1998 s. 0089



KIRJALLINEN KYSYMYS E-3645/97 komissiolle esittäjä(t): Clive Needle (PSE) (13. marraskuuta 1997) Aihe: Tuberkuloositapausten lisääntyminen Maailman terveysjärjestö on juuri julkaissut huolestuttavan ja ennennäkemättömän selonteon tuberkuloositapausten lisääntymisestä. Tässä tutkimuksessa mainitaan nimenomaisesti joukko kehitysmaita sekä Latvia, Viro ja Venäjän federaatio ¨pesäkkeinä¨, joissa tuberkuloosi on antibiooteille vastustuskykyinen, ja hoitoa kuvataan ¨sekasortoiseksi¨. Tällä on selvästi vaikutuksia useisiin EU:n politiikan näkökohtiin ja käytäntöihin, jotka liittyvät unionin kykyyn myötävaikuttaa ihmisten terveyden suojeluun kuten Euroopan unionista tehdyn sopimuksen 129 artiklassa on määrätty. Laatiiko komissio näin ollen kiireisesti suunnitelman tuberkuloosiongelman hoitamiseksi ottaen erityisesti huomioon uusien tuberkuloosin vastaisten lääkkeiden ja hoitomuotojen tutkimuksen ja kehittämisen? Komission jäsenen Édith Cressonin komission puolesta antama vastaus (13. tammikuuta 1998) Tuberkuloositutkimus on yksi biolääketieteen ja terveyden alan tutkimusohjelman painopisteistä. Tutkimuksen ja teknologisen kehittämisen (TTK) neljännen puiteohjelman ((EYVL L 117, 8.5.1990. )) kuluessa on perustettu kuusi eurooppalaista tutkimusverkostoa, joiden toiminnassa keskitytään tautien vastustuskykyyn lääkkeille, uusien rokotteiden kehittämiseen sekä molekyyliepidemiologiaan, jossa kumppaneina on kehitysmaita ja Itä-Euroopan maita. Uudelleen esiintyvien tartuntatautien, mm. tuberkuloosin, torjunta on mainittu erikseen viidettä TTK-puiteohjelmaa koskevan ehdotuksen ((Asiak. KOM(97) 142 lopullinen. )) tavoitteissa; komission ehdotuksessa tavoite on osa Elämänlaadun ja luonnonvarojen hallinnan parantaminen -nimiseen toimintaohjelmaan sisältyvää avaintoimintakokonaisuutta Virustautien ja muiden tartuntatautien hallinta.
Virallinen lehti nro C 196 , 22/06/1998 s. 0005



KIRJALLINEN KYSYMYS E-3563/97 komissiolle esittäjä(t): Graham Mather (PPE) (13. marraskuuta 1997) Aihe: Komission tiedonanto verotuksen yhteensovittamisesta (KOM (97)0495) Komission tiedonannosta keskusteltiin ensimmäistä kertaa 13. lokakuuta 1997 pidetyssä Ecofin-neuvoston kokouksessa. Asiakirjassa ehdotetaan toimenpidepakettia, jolla pyritään puuttumaan vahingolliseen verokilpailuun. Neuvosto pyysi komissiota marraskuun 12. päivään mennessä esittämään uuden tiedonannon, jossa otetaan huomioon tämän kokouksen ja 20. lokakuuta järjestetyn veropolitiikkaa käsittelevän työryhmän kokouksen tulokset. Ministerit korostivat yksimielisesti pyrkimystään saavuttaa poliittinen sopimus asiasta 1. joulukuuta pidettävässä Ecofin-neuvoston kokouksessa. Tiedonannon 19 III kohdassa sanotaan pääomatulojen verotuksesta, että ¨jokaisen jäsenvaltion olisi joko perittävä vähimmäislähdevero tai annettava tiedot talletuksista saatavista tuloista toisille jäsenvaltioille¨. Kohdassa 19 IV sanotaan taas, että ¨yhteisön on myös pyrittävä laajentamaan sovitun ratkaisun soveltaminen omien rajojensa ulkopuolelle¨ 1. Millä mekanismeilla ja missä kansainvälisissä järjestöissä komissio aikoo tuoda esille sovittua ratkaisua? 2. Mitä keinoja näiden mekanismien ja järjestöjen yhteydessä käytetään? Komission jäsenen Mario Montin komission puolesta antama yhteinen vastaus kirjallisiin kysymyksiin E-3563/97, E-3564/97, E-3565/97, E-3566/97 ja E-3567/97 (3. helmikuuta 1998) Komissio kehottaa arvoisaa parlamentinjäsentä tutustumaan 5. marraskuuta 1997 annettuun komission uuteen tiedonantoon ((Asiak. KOM(97)564 lopullinen. )) sekä Ecofin-neuvoston kokouksessaan 1. joulukuuta 1997 veropolitiikasta tekemiin päätelmiin. Näissä päätelmissä neuvosto hyväksyi talletusten verotusta koskevan asiakirjan, johon sisältyi neljä keskeistä kohtaa. Nämä kohdat voivat toimia uuden direktiiviehdotuksen perustana. Kuten edellä mainitussa tiedonannossa ennakoitiin, komissio aikoo esittää direktiiviehdotuksen varsin pian, periaatteessa viimeistään huhtikuussa 1998. Komissio pitää ennenaikaisena ottaa tässä vaiheessa kantaa arvoisan parlamentinjäsenen esittämiin arkaluonteisiin kysymyksiin. Komissio harkitsee edelleen asiaa ja ilmaisee kantansa selkeästi direktiiviehdotuksessa.
KIRJALLINEN KYSYMYS E-4188/97 komissiolle esittäjä(t): Eolo Parodi (UPE) ja Guido Viceconte (UPE) (21. tammikuuta 1998)

Aihe: Lähtö- ja tuloaikojen myöntäminen yhteisön lentokentillä

Joillakin Euroopan unionin lentokentillä, erityisesti kaikkein ruuhkaisimmilla, käytössä olevien lähtö- ja tuloaikojen eli ¨slottien¨ riittämättömyys estää eräitä lentoyhtiöitä toimimasta terveen ja tasapuolisen kilpailun sääntöjen mukaisesti.

Onko komissio tietoinen tapauksista, joissa ¨sloteilla¨ olisi käyty kauppaa?

Miten komissio aikoo toimia sen varmistamiseksi, että ¨slotit¨ myönnetään avointen kriteerien perusteella yhteisön kilpailulainsäädännön mukaisesti?

Mitä keinoja sillä on käytössään sen varmistamiseksi, että ¨slotit¨ vapautetaan ja myönnetään niitä anoville lentoyhtiöille?

Komission jäsenen Neil Kinnockin komission puolesta antama vastaus (23. helmikuuta 1998)

Komissio on erittäin huolissaan käytettävissä olevien lähtö- ja saapumisaikojen puutteesta yhteisön ruuhkaisimmilla lentoasemilla. Lähtö- ja saapumisaikojen jakamista yhteisön lentoasemilla koskevista yhteisistä säännöistä 18. tammikuuta 1993 annetussa asetuksessa N:o (ETY) 95/93 ((EYVL L 14, 22.1.1993. )) säädetään säännöt, joita lentoasemien koordinoimisesta vastaavien on noudatettava, jotta varmistettaisiin lähtö- ja saapumisaikojen puolueeton, avoin ja tasapuolinen jakaminen.

Komissio valvoo nykyisen asetuksen asianmukaista soveltamista varmistaakseen erityisesti, että uudet tulokkaat pääsevät ruuhkaisille lentoasemille siinä määrin kuin asetuksessa on säädetty. Komissio on vastikään saanut tietää tietyistä lentoyhtiöiden välisiin liiketoimiin liittyvistä käytänteistä, joiden voidaan epäillä olevan ristiriidassa asetuksen kanssa, ja se on pyytänyt lisätietoja kyseisiltä jäsenvaltioilta. Komissio ei epäröi toteuttaa toimia, silloin kun tämä on perusteltua, varmistaakseen asetuksen asianmukaisen täytäntöönpanon.

Komissio on kuitenkin havainnut, että nykyinen asetus ei riitä vastaamaan tehokkaasti kaikkien lentoyhtiöiden tarpeisiin. Asetuksella taataan käyttöön tulevien lähtö- ja saapumisaikojen oikeudenmukainen jakaminen, mutta siinä ei luoda lentoasemille pääsyn kannalta uusia mahdollisuuksia. Lisäksi useissa tapauksissa lentoaseman kapasiteetin kasvu ei joko riitä ratkaisemaan ruuhkautumisongelmaa tai tätä kasvua ei yksinkertaisesti tapahdu.

Komissio laatii tämän vuoksi ehdotusta nykyisen asetuksen muuttamiseksi, jotta voitaisiin optimoida lähtö- ja saapumisaikojen käyttö. Komissio tarkastelee erityisesti lähtö- ja saapumisaikojen vaihtumisen helpottamiseen tähtäävän oikeudenmukaisen mekanismin käyttöönotosta aiheutuvia hyötyjä ja haittoja. Lisäksi tarkastellaan useita eri keinoja, joilla voidaan vahvistaa uusien tulokkaiden asemaa ja helpottaa nykyisen asetuksen täytäntöönpanoa.

Komission ehdotuksella pyritään tarjoamaan tasapainoinen toimenpidepaketti arvoisan parlamentin jäsenen kuvaaman tilanteen parantamiseksi. Jos määräävässä asemassa olevat lentoyhtiöt väärinkäyttävät asemaansa ruuhkaisilla lentoasemilla, toiminnan perustaksi voidaan luonnollisesti aina ottaa EY:n perustamissopimuksen kilpailusäännöt.
Virallinen lehti nro C 174 , 08/06/1998 s. 0032



KIRJALLINEN KYSYMYS E-3268/97 komissiolle esittäjä(t): María Estevan Bolea (PPE) (20. lokakuuta 1997) Aihe: Käytetyt renkaat Saisimmeko tietää maittain jaoteltuna, kuinka monta rengasta poltetaan vuosittain EU:n tehtaissa? Komission jäsenen Ritt Bjerregaardin komission puolesta antama vastaus (3. joulukuuta 1997) Komission toimeksiannosta on tehty jätetilastoja koskeva tutkimus, jonka mukaan vuonna 1995 yhteisössä poltettiin seuraavat määrät käytettyjä renkaita: >TABLE> Näissä luvuissa ei ole erotettu toisistaan niiden renkaiden määriä, jotka poltettiin energian hyödyntämiseksi ja niiden renkaiden määriä, joita poltettaessa energiaa ei otettu talteen. Yhdistyneessä kuningaskunnassa käytettyjä renkaita poltettiin energian hyödyntämiseksi 102 000 tonnia vuonna 1996 ((United Kingdom Industry/Government Scrap Tyre Working Group, 2. vuosikertomus. )). Komissiolla ei ole käytettävissään Espanjaa, Irlantia, Luxemburgia ja Suomea koskevia virallisia lukuja.
KIRJALLINEN KYSYMYS P-3574/97 komissiolle esittäjä(t): Joan Colom i Naval (PSE) (4. marraskuuta 1997)

Aihe: Eläkerahastojen verotus

Katsooko komissio yhdenmukaiseksi yhteisön säännöstön kanssa sen, että jonkun jäsenvaltion vero-oikeuden mukaan verotetaan eri tavoin eläkerahastomaksuja ja rahastoista saatavia tuottoja riippuen siitä, missä rahasto sijaitsee tai missä sopimus on allekirjoitettu, vaikka kysymyksessä olisivat muut jäsenvaltiot? Onko tässä yhteydessä Espanjan vuoden 1995 yksityisvakuutuksia koskeva laki yhtenevä yhteisön oikeuden kanssa?

Komission jäsenen Mario Montin komission puolesta antama vastaus (6. tammikuuta 1998)

Yleensä komissio ei katso yhteisön lainsäädännön mukaiseksi sellaista jäsenvaltion verolainsäädäntöä, jossa eläkerahastoihin suoritettuja maksuja ja näistä rahastoista saatuja tuottoja kohdellaan eri tavoin sen mukaan, missä rahasto toimii tai missä sopimus on tehty. Syrjivä kohtelu voi kuitenkin olla perusteltua, kuten Euroopan yhteisöjen tuomioistuin totesi tuomiossa asiasta 204/90, Bachman, 28.1.1992. Tuomioistuin on sittemmin laajentanut tätä näkemystä muissa tuomioissaan (asia 080/94, Wiclockx, 11.8.1995, ja asia 484/93, Svensson, 14.11.1995). Yhdessä asiassa tuomiota ei ole vielä annettu (asia 118/96, Jessica Safir). Kunkin yksittäisen jäsenvaltion eläkerahastojen verotussäännösten yhdenmukaisuutta yhteisön lainsäädännön kanssa onkin tarkasteltava edellä mainittujen tuomioiden perusteella.

Komissio on tutkinut, aiheuttavatko Espanjan henkivakuutusten verotussäännökset syrjivää kohtelua vakuutusyhtiön sijaintipaikan perusteella. Espanjan viranomaiset ovat ilmoittaneet, että 8.11.1995 annetun lain 30/95 yksityisten vakuutusten sääntelystä ja valvonnasta 78 artiklan 1 kohdassa säädetään, että johonkin muuhun Euroopan talousalueeseen kuuluvaan valtioon kuin Espanjaan sijoittautunut vakuutusyhtiö, jolla on toimilupa sijoittautumisvaltiossa, voi harjoittaa vakuutustoimintaa Espanjassa käyttämällä sijoittautumisoikeutta tai palvelujen tarjoamisoikeutta. Viranomaiset ilmoittivat myös, että Espanjassa asuvien henkilöiden Espanjaan sijoittautumattomille mutta siellä palvelujen tarjoamisvapauden perusteella vakuutustoimintaa harjoittamaan oikeutetuille vakuutusyhtiöille maksamat vakuutusmaksut voidaan vähentää henkilön tuloverosta samojen ehtojen mukaan kuin Espanjaan sijoittautuneille vakuutusyhtiöille maksetut vakuutusmaksut. Komissio on tämän vuoksi tullut siihen tulokseen, että tässä tapauksessa ei ole kysymys syrjivästä kohtelusta.
KIRJALLINEN KYSYMYS E-3691/97 komissiolle esittäjä(t): Kirsi Piha (PPE) (19. marraskuuta 1997)

Aihe: Hullun lehmän tauti

Hullun lehmän tauti - BSE-tauti - on, kuten komissio tietää, ollut herkkä ja vihastuttava asia jäsenmaissa. Parlamentti vaati omalta osaltaan komissiolta selvitystä BSE-taudin tapauksesta ja kulusta ja parlamentin jäsen Böge on tilapäiselle tutkimusvaliokunnalle laatinut asiasta raportin, jota käsitellään piakkoin parlamentissa. Suurimman kohun laannuttua Belgiasta on jälleen löytynyt uusi BSE-tapaus. Taudin leviäminen, lihan kuljettaminen ja myyminen toisesta maasta peräsin olevana on saanut ihmiset epäilemään vapaan kilpailun periaatteita. Mitä komissio aikoo tehdä, jotta BSE-taudin leviäminen saadaan pysäytettyä?

Komission jäsenen Emma Boninon komission puolesta antama vastaus (9. tammikuuta 1998)

Belgiassa havaittu uusi naudan spongiformisen enkefalopatian (BSE) tapaus vahvistaa, että on tarpeen edelleen olla varuillaan tämän eläinkulkutaudin suhteen ja tarvittaessa jopa lisätä valppautta komissiossa ja kaikilla muilla tahoilla, joita asia koskee.

Komission jo toteuttamia BSE-taudin torjuntatoimia jatketaan näin ollen. Tarvittaessa niitä mukautetaan tilanteen mukaan ja vahvistetaan. Nämä toimenpiteet liittyvät lähinnä eläinten ruokintaan käytettävään liha- ja luujauhoon sekä eläinlääkärien tekemiin tarkastuksiin ja valvontaan. Komissiolla on lisäksi työn alla luonnosehdotus TSE: n (tarttuvien spongiformisten enkefalopatioiden) valvonnasta.

Muistakin toimenpiteistä on päätetty tai ollaan parhaillaan päättämässä. Nämä toimenpiteet liittyvät lähinnä tarttuvia spongiformisia enkefalopatioita (BSE) koskevaan tutkimukseen. Tutkimuksen koordinointia jäsenvaltioiden välillä samoin kuin sen rahoitusta jatketaan tai tehostetaan. Osa toimenpiteistä liittyy erikseen määriteltyyn riskiainekseen ja eläinten ruokintaan tarkoitettuihin jauhoihin, joiden osalta komissio valmistautuu tekemään pian uusia ehdotuksia, sekä kaikkien naudasta saatavien tuotteiden valvontaan ja tarkastuksiin, joiden henkilöstöresursseja lisättiin jo vuonna 1997 ja lisätään vielä enemmän vuonna 1998. Lisäksi nautojen jäljitettävyyteen liittyviä toimenpiteitä aletaan toteuttaa 1. tammikuuta 1998 lähtien.

Kuten arvoisa parlamentin jäsen voi havaita, komissio ei suinkaan aio vähentää toimintaansa tällä alalla, vaan pikemminkin lisätä toimiaan ei pelkästään BSE-taudin leviämisen pysäyttämiseksi vaan koko taudin hävittämiseksi mahdollisimman nopeasti.
Virallinen lehti nro C 187 , 16/06/1998 s. 0006



KIRJALLINEN KYSYMYS P-3353/97 komissiolle esittäjä(t): Caroline Jackson (PPE) (15. lokakuuta 1997) Aihe: Amsterdamin sopimus: EU:n lainsäädännön laatimisen laatua koskeva julistus 1. Mihin toimenpiteisiin komissio ehdottaa ryhdyttävän yhteisön lainsäädännön laatimisen laatua koskevien suuntaviivojen luomiseksi; tämähän on tehtävä, jonka Eurooppa-neuvosto Amsterdamin kokouksessaan pyysi sitä hoitamaan? 2. Mitä tarkoituksenmukaisia järjestelytoimenpiteitä komissio suunnittelee toteuttaa varmistaakseen, että suuntaviivoja noudatetaan? 3. Tuleeko sen painopistealueisiin kuulumaan henkilökunnan koulutuksen uudelleen tarkastelu, selkeän kielen tuottamisen valvontaa koskevien erityisvastuiden jakaminen henkilökunnalle kullakin osastolla ja komission oikeudellisen yksikön työn tutkiminen? 4. Koska komissio odottaa saavansa valmiiksi yhteisön lainsäädännön laatimista koskevat aloitteensa ja tuleeko se laatimaan neuvostolle ja Euroopan parlamentille kertomuksen niiden tuloksista? Komission puheenjohtajan Jacques Santerin komission puolesta antama vastaus (5. marraskuuta 1997) 1. Komissio haluaa kiinnittää arvoisan parlamentin jäsenen huomion siihen, että Amsterdamin sopimukseen liitetyssä julistuksessa n:o 39 yhteisön lainsäädännön valmistelun laadusta kehotetaan parlamenttia, neuvostoa ja komissiota määrittämään ¨yhteisellä sopimuksella suuntaa-antavat ohjeet, joiden tarkoituksena on parantaa yhteisön lainsäädännön valmistelun laatua¨. 2. ja 4. Vastaus näihin kysymyksiin määräytyy edellä mainitun kohdan toimien perusteella. Lisäksi komissio muistuttaa tehneensä jo nyt useita aloitteita yhteisön lainsäädännön valmistelun laadun parantamiseksi. Nämä aloitteet on mainittu vuosikertomuksessa ¨Parempaan lainsäädäntöön¨ ((Asiak. CSE(96) 6007. )), jonka vuoden 1997 laitos valmistuu lähiviikkojen aikana.
Virallinen lehti nro C 187 , 16/06/1998 s. 0087



KIRJALLINEN KYSYMYS E-3915/97 komissiolle esittäjä(t): Ria Oomen-Ruijten (PPE) (11. joulukuuta 1997) Aihe: Orgaaninen psykosyndrooma Varsinkin maalausalan yrityksissä, mattoliikkeissä, autokorjaamoissa ja graafisella alalla käytetään yhä vahingollisia liuotinaineita. Näiden liuotinaineiden parissa työskenteleminen saattaa aiheuttaa orgaanisen psykosyndrooman (OPS) eli sairauden, jonka seurauksina voi olla muistinmenetystä ja kroonista väsymystä. 1. Onko Euroopan komissio tietoinen orgaaniseen psykosyndroomaan liittyvistä ongelmista? 2. Katsooko komissio, että vahingollisten liuotinaineiden käytön on loputtava, ja että niitä yhä käyttävien yritysten täytyy korvata vahingolliset liuotinaineet myrkyttömillä vaihtoehdoilla? 3. Onko komissio myöskin sitä mieltä, että tätä ongelmaa pitäisi sekä ympäristöllisistä että terveydellisistä syistä käsitellä eurooppalaisella tasolla? 4. Mitä komissio on aikeissa tehdä OPSn torjumiseksi eurooppalaisella tasolla? Mitkä ovat toimintamahdollisuudet tässä suhteessa? 5. Aikooko komissio ryhtyä tutkimaan orgaanisen psykosyndrooman alkuperää ja seurauksia ja auttaa siihen sairastuneita? Komission jäsenen Pádraig Flynnin komission puolesta antama vastaus (30. tammikuuta 1998) 1. Komissio on tietoinen siitä, että eräissä jäsenvaltioissa käytetään termiä ¨orgaaninen psykosyndrooma¨ (OPS). OPS:ää ei mainita nimeltä ammattitauteja koskevasta eurooppalaisesta luettelosta annetun komission suosituksen 90/326/ETY ((EYVL L 160, 26.6.1990. )) liitteenä olevassa luettelossa. Kyseisen suosituksen liitteeseen I tosin sisältyy useista liuottimista, kuten bentseenin homologeista aiheutuvia sairauksia. 2. Komissio on sitä mieltä, että periaatteessa kutakin ainetta olisi käsiteltävä yksilöllisesti päätettäessä siitä, olisiko ne korvattava vai olisiko niiden valvottu käyttö mahdollista, kun terveydestä ja turvallisuudesta annetaan asianmukaista tietoa. Uusi ehdotus kemikaaleja koskevaksi neuvoston direktiiviksi ((EYVL C 375, 10.12.1997. )) on tällä hetkellä parlamentin toisessa käsittelyssä. Ehdotuksessa säädetään, että vaarallisen kemiallisen tekijän käytön välttämiseksi se on korvattava työntekijöiden terveydelle ja turvallisuudelle vähemmän vaarallisella kemiallisella tekijällä tai menetelmällä, jos se on teknisesti mahdollista. Lisäksi arvoisa parlamentin jäsen on varmaankin tietoinen siitä huomattavasta lainsäädännön määrästä, joka koskee markkinoille saatettujen vaarallisten valmisteiden luokittelua, pakkaamista ja pakkausmerkintöjä ja jossa säädetään terveyttä ja turvallisuutta koskevien tietojen antamisesta käyttäjille. 3. Tämä lähestymistapa on jo osa komission toimintalinjaa, sillä se liittyy kaikkiin markkinoilla oleviin kemikaaleihin. 4. ja 5. Komissio on tarkistamassa ammattitauteja koskevaa eurooppalaista luetteloa. Se suunnittelee vuonna 1998 tutkivansa tieteelliseen ja tekniseen kehitykseen sekä epidemiologiseen analyysiin perustuvia tietoja. Tämän tarkistustyön yhteydessä voidaan perehtyä uusiin ammattitauteihin. Sairastuneille tarjottava apu kuuluu jäsenvaltioiden vastuulle.